****

**FELVÉTELI TÁJÉKOZTATÓ**

*a 2022/2023-as tanévre*



**Beköszöntő helyett**

Választani mindig nehéz, hiszen a döntéssel, miközben új utak nyílnak, mások lezárulnak. Különösen nehéz ismeretek hiányában felelősségteljesen választani.

Ezen a helyzeten szeretnénk könnyíteni azzal, hogy megjelentetjük felvételi szabályzatunkat, valamint az iskola honlapján megtalálható mintafeladatainkkal a konkrét felkészülésben és felkészítésben is igyekszünk segíteni.

Tisztelettel köszönjük, hogy érdeklődésükkel kitüntetik gimnáziumunkat.

**Átgondolt döntést, eredményes felkészülést kívánunk!**

**a Nyíregyházi Zrínyi Ilona Gimnázium és Kollégium**

**vezetősége és tantestülete**

**Felvételi szabályzat**

 **I. Jogszabályi háttér:**

* A Nemzeti Köznevelésről szóló 2011. évi CXC törvény
* 20/2012. évi (VIII. 31.) EMMI rendelet XI. fejezete
* 20/2021. (VI. 8.) EMMI rendelet a 2021/22-es tanév rendjéről

**II. A Zrínyi Ilona Gimnázium és Kollégium a következő módon szervezi meg a felvételi eljárását:**

1. Valamennyi jelentkezőnek meg kell írnia a központi matematikai illetve anyanyelvi kompetencia alapú felvételit.
2. A hozott pontokat a 7. osztályos év végi és a 8. osztályos félévi osztályzatok alapján számítjuk magyar irodalom, magyar nyelvtan, matematika, történelem, idegen nyelv és a legjobb természettudományos tárgy érdemjegyeiből.

3) A négy évfolyamos kezdő angol, német, francia, spanyol nyelvi tanulmányi területekre (kód: 0002, 0003, 0004, 0005), valamint az ötéves angol és német nyelvi előkészítő osztályban (kód: 0006, 0007) szóbelit nem tartunk. A felvételi pontok számításánál 50% a kompetencia alapú felvételi, 50% a hozott pontok aránya.

4) Szóbeli felvételi vizsga – célnyelvből – csak a haladó angol (0001) csoportban van.

Ennek szóbeli tematikáját a kiadott követelményrendszer tartalmazza.

Ezen a tanulmányi területen a pontszámítás aránya:

Hozott pontok: 30%

Kompetenciaalapú írásbeli (matematikai és anyanyelvi kompetencia): 50%

Szóbeli: 20%

5) Arany János Tehetséggondozó Program (AJTP) (0008):

A programba való jelentkezés és a felvétel feltételeit, annak módját az EMMI által meghirdetett pályázat tartalmazza.

Várható megjelenés időpontja: 2021. szeptember 10.

**III. Sajátos nevelési igényű tanulók:**

       Az esélyegyenlőség valamint az egyenlő bánásmód követelményének eleget téve a sajátos nevelésű igényű tanulókat a felvételi vizsgán is megilletik a köznevelési törvényben felsorolt kedvezmények (számítógép használata, többletidő, nagyított feladatlap stb.).

A kedvezményekre való jogosultságot a tanulási képességet vizsgáló szakértői és rehabilitációs bizottság, illetve a nevelési tanácsadó által kiadott **érvényes** szakvéleménnyel kérjük igazolni. A dokumentumokat a jelentkezési lappal együtt kell beküldeni, szülői kérelemmel együtt.

Az Oktatási Hivatal által kiküldött KIFIR tájékoztató szerint a sajátos nevelési igényű tanuló, illetve a beilleszkedési, tanulási, magatartási nehézségekkel küzdő tanuló esetében szakértői vélemény alapján a központi írásbeli vizsga letételének körülményeire vonatkoztatva határozat hozható (időhosszabbítás, segédeszköz használata).

Ugyanakkor ebben a levélben foglaltak alapján az értékeléskor az értékelési rendszer egy részlete alóli felmentés biztosítható. Ennek megfelelően a központi felvételi értékelésekor a szakértői véleményben megfogalmazottaknak megfelelően a tanuló számára a legkedvezőbb pontszámítás alapján járunk el.

 **IV.** A gimnázium eleget tesz a közérdekű hozzáférés követelményének, azaz a felvételi tájékoztatót közzé tesszük az iskola honlapján, szülői fórumot szervezünk, s megjelentetjük a közoktatás információs rendszerében is.

**V.** A gimnázium felvételi szabályzatát, az indítandó osztályok listáját, keretszámokat a tantestület  minden évben a nyitó értekezleten felülvizsgálja.

**VI.** Az eredmények közzététele a tanulói kódok alapján történik.

**VII. A kompetencia alapú írásbeli felvételi vizsgára történő jelentkezés: 2021. december 3-ig** az általános iskola által biztosított jelentkezési lapokon**.**

**A felvételi vizsga helye**: Nyíregyházi Zrínyi Ilona Gimnázium

                                     4400 Nyíregyháza, Széchenyi út 29-37.

**Az írásbeli és a szóbeli idejéről külön értesítést nem küldünk.**

**VIII.** Az azonos teljesítményt elérő tanulók közül a rangsor elkészítésénél előnyben részesítjük a halmozottan hátrányos helyzetű tanulót, ezt követően azt a jelentkezőt, akinek a lakóhelye Nyíregyháza város területén található.

Mindezek után sajátos helyzetként, az azonos pontszám esetén figyelembe vesszük, ha a nagyobbik testvér is a gimnázium tanulója.

**A 2022/2023-as tanévben tervezett**

**9. osztályaink**

|  |  |  |  |  |  |  |
| --- | --- | --- | --- | --- | --- | --- |
| **Osztály** | **Belső kód** | **Tanulmányi terület megnevezése** | **Választható a 2. nyelv****(heti 3 órában)** | **Egyéb információ****(pl. tagozat, emelet szintű oktatás, orientáció)** | **Felvehető létszám****+** | **Szóbeli** |
| A osztály | 0001 | Haladó angol (4 évfolyamos) nyelvi csoport | Francia, német, orosz, spanyol nyelv kezdő vagy középhaladó szintről a tanulók tudásszintje alapján | Angol nyelv óraszáma az egyes évfolyamokon:5-6-4-3 óra/hét.Tantárgyi specializáció (fakt) az utolsó két évfolyamon: két tantárgyból választható. | 18 fő­ | Angol nyelvből van. |
| 0002 | Kezdő angol (4 évfolyamos)nyelvi csoport | Francia, német, orosz, spanyol nyelv kezdő vagy középhaladó szintről a tanulók tudásszintje alapján | Angol nyelv óraszáma az egyes évfolyamokon:5-6-6-6 óra/hét.Tantárgyi specializáció (fakt) az utolsó két évfolyamon: egy tantárgyból választható. | 16 fő | Nincs. |
| B osztály | 0003 | Kezdő német nyelvi csoport(4 évfolyamos) | Angol, francia, orosz, spanyol kezdő vagy középhaladó szintről a tanulók tudásszintje szerint | A német nyelv óraszáma az egyes évfolyamokon:5-6-6-6 óra/hét.Tantárgyi specializáció (fakt) az utolsó két évfolyamon: két tantárgyból választható. | 12 fő | Nincs. |
| 0004 | Kezdő francia nyelvi csoport(4 évfolyamos) | Angol, német, orosz, spanyol kezdő vagy középhaladó szintről a tanulók tudásszintje szerint | A francia nyelv óraszáma az egyes évfolyamokon:5-6-6-6 óra/hét.Tantárgyi specializáció (fakt) az utolsó két évfolyamon: két tantárgyból választható. | 12 fő | Nincs. |
| 0005 | Kezdő spanyol nyelvi csoport(4 évfolyamos) | Angol, német, orosz, francia kezdő vagy középhaladó szintről a tanulók tudásszintje szerint | A spanyol nyelv óraszáma az egyes évfolyamokon: 5-6-6-6 óra/hét.Tantárgyi specializáció (fakt) az utolsó két évfolyamon: kéttantárgyból választható. | 12 fő | Nincs. |
|  |  |  |  |  |  |  |
| D osztály | 0006 | Nyelvi előkészítő osztály angol nyelvből (5 évfolyamos)**Kezdő szintről!** | Francia, német, orosz, spanyol nyelv kezdő vagy középhaladó szintről a tanulók tudásszintje alapján csak a 9-től 12. évfolyamon | Angol nyelv óraszáma az egyes évfolyamokon:18-5-5-5-4 óra/hét.Tantárgyi specializáció (fakt) az utolsó két évfolyamon: két tantárgyból választható. | 17 fő | Nincs. |
| 0007 | Nyelvi előkészítő osztály német nyelvből (5 évfolyamos)**Kezdő szintről!** | Angol, francia, orosz, spanyol nyelv kezdő vagy középhaladó szintről a tanulók tudásszintje alapján csak a 9-től 12. évfolyamon | Német nyelv óraszáma az egyes évfolyamokon:18-5-5-5-4 óra/hét.Tantárgyi specializáció (fakt) az utolsó két évfolyamon: két tantárgyból választható. | 17 fő | Nincs. |
| C osztály | 0008 | Arany János Tehetséggondozó Program (5 évfolyamos) | Angol, francia, német, orosz, spanyol nyelv kezdő vagy középhaladó szintről a tanulók tudásszintje alapján csak a 9-től 12. évfolyamon | Az angol vagy német nyelv oktatása kezdő szintről a 9. AJTP évfolyamon heti 7 órában, majd a főnyelv oktatása 5-5-5-4 órában.Tantárgyi specializáció (fakt) az utolsó két évfolyamon: két tantárgyból választható. | 34 fő | Az országos AJTP program központi szabályai alapján. |
|  | **Összlétszám:** **+ A megadott létszámok tájékoztató jellegűek**  | **136 fő** |  |

**Írásbeli felvételi vizsga:**

2022. január 22-én, szombaton 10,00 órától kompetencia alapú központi írásbeli magyarból és matematikából minden osztálytípusba jelentkező részére.

**Pótfelvételi írásbeli vizsga:** 2022. január 27-én csütörtökön14.00 órától.

**A dolgozatok megtekinthetők:** 2022. január 25. kedd 8.00–16.00 óra.

**Szóbeli vizsga tervezett időpontja, módja:**

**Haladó angol (0001)** - társalgás angolul vagy fordítás (a vizsgázó választhatja):

 2022. február 22. (kedd) 14.00 óra

**Felvételi pótnap (szóbeli):** 2022. február 24. (csütörtök) 14.00 óra.

A szóbeli témakörök és mintafeladatok honlapunkon megtalálhatóak.

**A szóbeli felvételi vizsga időpontjáról a felvételire jelentkezőknek iskolánk külön értesítést nem küld!**

**Ha a felvételi vizsga időpontja változik, azt a honlapunkon tesszük közzé!**

**Pályaválasztási szülői értekezlet: 2021. szeptember 07. 16.30-tól.**

**Arany János Tehetséggondozó Program (AJTP 0008):**

A programba való jelentkezés és a felvétel feltételeit, annak módját az EMMI által meghirdetett pályázat tartalmazza.

A program iránt érdeklődő szülőknek részletes tájékoztatást adunk a 2021. szeptember 15-én 9.30-tól a Széchenyi úti kollégium Arany János konferenciatermében. A tájékoztató után a tanulók 2-2 nyílt tanítási órán vehetnek részt.

**Pályázat benyújtásának határideje: 2021. december 10.**

**Nyílt tanítási napok:**

**Szeptember 20-21-én. Részletekről iskolánk honlapján tájékozódhatnak.**

**Elérhetőségeink:**

Telefon: 42/500-567

E-mail cím: zrinyigimn@gmail.com

Honlap: [www.zrinyinyh.hu](http://www.zrinyinyh.hu)

Esetleges kérdéseikre személyesen is szívesen válaszolunk.